gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ઈંતેજાર ખત્મ : પહેલવાન સાક્ષીએ રિયોમાં તિરંગો લહેરાવ્યો
You need an iframes capable browser to view this content.
સાક્ષી મલિકે બોન્ઝ મેડલ જીતી ઈતિહાસ સર્જી દીધો, કુસ્તીમાં મેડલ જીતનારી પહેલી ભારતીય મહિલા પહેલવાન બની
નવી દિલ્હી : તા, 18 ઓગષ્ટ
ફ્રિસ્ટાઈલ કુસ્તીમાં 58 કિલોગ્રામની શ્રેણીમાં ભારતની સાક્ષી મલિકે કિર્ગિઝસ્તાનની પ્રતિસ્પર્ધીને હરાવીને કાસ્ય પદક જીતીને ઈતિહાસ રચી દીધો હતો. આ સાથે જ રિઓ ઓલિમ્પિકમાં આખરે 12મા દિવસે ઈંતિજારીનો અંત આવ્યો હતો. આ પરાક્રમ કરનારી સાક્ષી પહેલી ભારતીય મહિલા પહેલવાન બની ગઈ છે. સાક્ષીએ રેપચેઝના ફાઈનલ મુકાબલામાં કિર્ગિઝસ્તાનની એસુલૂ તિનિવેકોવાને મ્હાત આપીને ભારતની ઝોળીમાં પહેલો મેડલ નાંખ્યો હતો.
ભારતને મેડલ અપાવવા બદલ ભારતીય પહેલવાન સાક્ષી પર ઓવારી ગયા છે. સાક્ષી પર અભિનંદનની વર્ષા થઈ રહી છે. વડાપ્રધાન નરેન્દ્ર મોદી, કેન્દ્રીય રાજ્યમંત્રી રાજ્યવર્ધન સિંહ રાઠોડ સહિત દેશની અનેક દિગ્ગજ હસ્તીઓની સાથે ભારતની આમ જનતા પણ સાક્ષી મલિકનો ખુબ ખુબ આભાર માની રહી છે. સાક્ષી પર ઈનામોની પણ વર્ષા થઈ રહી છે.
રેપચેઝ રાઉન્ડમાં સાક્ષીનો પહેલો મુકાબલો મોંગોલિયાની ઓરખોન પુરેવદોર્જ સાથે હતો. મુકાબલામાં ફર્સ્ટ હાફમાં સાક્ષીએ ગજબના પ્રદર્શન સાથે પ્રારંભથી જ 2 અંકોની સરસાઈ મેળવી લીધી હતી. જો કે થોડા જ સમયમાં ઓરખોને કમબેક કરતા મુકાબલો 2-2 થી બરાબર રહ્યો હતો. પરંતુ સેકન્ડ હાફમાં સાક્ષીએ જોરદાર પ્રદર્શન કરતા ઓરખોનને 12-3થી હરાવીને મુકાબલો જીતી આગેકુચ જારી રાખી હતી. લીધ હતો.
બીજા મુકાબલામાં સાક્ષી મલિકનો સામનો કિર્ગિઝસ્તાનની એસુલૂ તિનિવેકોવા સાથે ખેલાયો હતો. એસુલૂએ પ્રારંભથી જ સાક્ષી પર પ્રભાવ બનાવી પ્રથમ રાઉન્ડ પુરો થાય ત્યાં સુધીમાં 5 પોઈન્ટની સરસાઈ મેળવી લીધી હતી. પરંતુ બીજા રાઉન્ડમાં શાનદાર કમબેક કરતા સાક્ષીએ અંતર ઘટાડીને 4-5 કરી લીધું હતું. ત્યાર બાદ સાક્ષી જાણે કોઈ પણ સંજોગોમાં હાર માનવા તૈયાર નહોતી. પછીને મુકાબલો સાક્ષીએ 8-5થી પોતાના નામે કરી લઈ બ્રાઝિલના રિઓ ડી જીનેરોમાં તિરંગો લહેરાવી દીધો હતો.
રિઓમાં મેડલ મેળવતાની સાથે જ સાક્ષી મલિકે ભારતીય કુસ્તીમાં ઈતિહાસ સર્જી દીધો હતો. સાક્ષી ઓલિમ્પિકમાં કુસ્તીમાં મેડલ જીતનારી પહેલી મહિલા પહેલવાન બની ગઈ છે. આમ ઓલિમ્પિકમાં ભારતને મહિલા કુસ્તીમાં પહેલો અને કુલ મળીને પાંચમો મેડલ મળ્યો છે.
સાક્ષી મલિકે 12 દિવસ બાદ રિઓ ઓલિમ્પિક્સમાં ભારતને પહેલો મેડલ અપાવ્યો હતો. ભારતે બ્રોન્ઝના રૂપમાં પહેલો મેડલ મળ્યો હતો. આ સાથે જ મેડલને લઈને ભારતના ઈંતેજારનો અંત આવ્યો હતો. સાક્ષી પર દેશભરમાંથી અભિનંદનની વર્ષા થઈ રહી છે.
વડાપ્રધાન નરેન્દ્ર મોદીએ આપ્યા અભિનંદન
વડાપ્રધાન નરેન્દ્ર મોદીએ ટ્વિટ કરી સાક્ષી મલિકને જીત બદલ અભિનંદન આપતા કહ્યું હતું કે આવનાર વર્ષોમાં સાક્ષી દેશના અનેક ખેલાડીઓને પ્રેરિત કરતી રહેશે. રક્ષા બંધનના તહેવાર પર ભારતની બેટીએ ઓલિમ્પિકમાં બ્રોન્ઝ મેડલ જીતીને આપણને સૌને ગૌરવાન્વિત કર્યા છે.
ખુશીથી ઝુમી ઉઠ્યો સાક્ષીનો પરિવાર
સાક્ષીની સફળતાથી તેના ઘરમાં ખુશીઓનો માહોલ છે. સાક્ષીના પરિજનોએ આ આખી મેચ જોઈ હતી અને જેવો સાક્ષીએ બ્રોન્ઝ મેડલ જીતો, પરિજનો ટીવી સામે ઘરમાં જ નાચવા લાગ્યા હતાં. સાક્ષીની માતાએ કહ્યું હતું કે ભારતની દિકરીએ દેશમાં ઓલિમ્પિક પદકના દુકાળનો અંત આણ્યો છે.
ટ્વિટર પર અભિનંદનનું ઘોડાપૂર
ટ્વિટર પર તેને સાક્ષીને અભિનંદન આપવાનું જાણે ઘોડાપૂર આવ્યું હતું. કેન્દ્રીય રાજ્યમંત્રી રાજ્યવર્ધન સિંહ રાઠોડે સાક્ષીનો ખુબ ખુબ આભાર માન્યો હતો.
દેશ કો તુમ પે નાઝ હૈ. - વિદેશ રાજ્ય મંત્રી જનરલ વી કે સિંહ
સાક્ષીની આ સફળતાથી ભારતમાં મહિલા કુસ્તીને નવી ઓળખ મળી - રવિચંદ્રન અશ્ચિન (ભારતીય ક્રિકેટર)
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.